## Zakon o izmjenama i dopunama Zakona o posebnom porezu na naftne derivate

### NN 107/2001 (5.12.2001.), Zakon o izmjenama i dopunama Zakona o posebnom porezu na naftne derivate

# Hrvatski sabor

1766

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE

Proglašavam Zakon o izmjenama i dopunama Zakona o posebnom porezu na
naftne derivate, koji je donio Hrvatski sabor na sjednici 28. studenoga 2001.

Broj:
01-081-01-3731/2
Zagreb, 30. studenoga 2001.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE

Članak 1.

U Zakonu o posebnom porezu na naftne derivate (»Narodne novine«, br.
55/00., 101/00. i 27/01.), u članku 6. stavku 1. točka 2. mije­nja se i glasi:

»2. u trenutku nastanka carinskoga duga ako se naftni derivati isporučuju
izravno kraj­njim potrošačima,«.

Članak 2.

U članku 7. stavak 1. mije­nja se i glasi:

»Porezni obveznici iz članka 4. ovoga Zakona moraju nadležnoj
carinarnici prijaviti mjesto i smještaj proizvođačkih i veleprodajnih skladišta
naftnih derivata. Prijava se mora podnijeti najkasnije 8 dana prije pušta­nja
skladišta u promet. Prijava mora sadržavati:

1. vrstu derivata koja se skladišti,

2. zapremninu skladišnog prostora (spremnika) u litrama, odnosno
kilogramima po vrsti derivata,

3. popis spremnika prema broju,

4. tvornički broj spremnika – evidencijski broj.«

Članak 3.

U članku 8. stavku 2. riječi: »ispostava Porezne uprave« zamje­njuju se
riječju: »carinarnica«.

Stavak 4. mije­nja se i glasi:

»(4) Kada naftne derivate uvoze kraj­nji potrošači ili uvoznici koji
naftne derivate isporučuju izravno kraj­njim potrošačima posebni porez obračunava
i naplaćuje carinarnica koja provodi postupak cari­nje­nja zajedno s obračunom
i naplatom carine, prema propisima o obračunu i naplati carinskoga duga.«

Članak 4.

Članak 9. mije­nja se i glasi:

»Carinska ispostava preko koje je obav­ljen uvoz naftnih derivata,
obvezna je nadležnoj carinskoj ispostavi prema sjedištu uvoznika dostaviti
kopije carinskih deklaracija do kraja mjeseca za derivate uvezene u prethodnom
mjesecu.«

Članak 5.

U članku 10. stavak 2. mije­nja se i glasi:

»(2) Iznimno od stavka 1. ovoga članka, kraj­nji potrošači i uvoznici
naftnih derivata koji derivate isporučuju izravno kraj­njim potrošačima, porez
plaćaju u rokovima za plaća­nje carine prema carinskim propisima.«

Članak 6.

U članku 11. stavku 1. riječi: »ispostave Porezne uprave« zamje­njuju se
riječju: »carinarnici«.

Članak 7.

U članku 12. stavak 2. mije­nja se i glasi:

»(2) Ako se izvezu naftni derivati iz članka 3. ovoga Zakona na koje je
plaćen posebni porez, izvoznici imaju pravo na povrat plaćenoga posebnog
poreza. Zahtjev za povrat posebnog poreza, s dokazima o obav­ljenom izvozu i
naplati iz stavka 1. točka 1. ovoga članka, podnosi se nadležnoj carinarnici.«

Članak 8.

U naslovu ispred članka 13. riječi: »POREZNE UPRAVE« zamje­njuju se riječima:
»CARINSKE UPRAVE«.

Članak 9.

Članak 13. mije­nja se i glasi:

»Porezni obveznik mora nadležnoj carinarnici do kraja mjeseca za izvozne
isporuke obav­ljene u prethodnom mjesecu dostaviti kopije carinskih
deklaracija, s potvrdom nadležne carinarnice da je obav­ljeno izvozno cari­nje­nje
te da su naftni derivati napustili teritorij Republike Hrvatske.«

Članak 10.

U članku 14. stavku 2. i 3.
riječi: »ispostava Porezne uprave« zamje­njuju se riječju: »carinarnica«.

U stavku 4. i 5. riječi:
»Porezna uprava« zamje­njuju se riječju: »carinarnica« u odgovarajućem padežu.

Članak 11.

U članku 15. stavku 3. i 4.
riječi: »ispostavi Porezne uprave« zamje­njuju se riječju: »carinarnici«.

Članak 12.

U članku 16. stavak 4. mije­nja se i glasi:

»(4) Nadzor nad uporabom i korište­njem u­lja za lože­nje i
eurodizela-dizelskog goriva obojenog plavom bojom, u smislu stavka 1. i 7.
ovoga članka, obav­ljaju ovlaštene osobe prometne policije, gospodarski
inspektori Državnog inspektorata i ovlaštene osobe Carinske uprave.«

Stavak 6. mije­nja se i
glasi:

»(6) Posebni porez iz stavka
5. ovoga članka, na teme­lju nalaza nadzornog tijela iz stavka 4. ovoga članka,
obračunava i naplaćuje carinarnica.«

Članak 13.

Članak 19. mije­nja se i
glasi:

»Obračunava­nje i plaća­nje
posebnog poreza na naftne derivate, popis zaliha i vođe­nje evidencija u svezi
s proizvod­njom, uslužnom preradom, uvozom, izvozom, prodajom u tuzemstvu,
uskladište­njem i prijevozom nadzire Carinska uprava.«

Članak 14.

U članku 20. stavku 1. točka
1. mije­nja se i glasi:

»1. ako u propisanom roku
nadležnoj carinarnici ne podnese prijavu ili ako podnese prijavu koja ne sadrži
propisane podatke, te ako ne prijavi mjesto i smještaj proizvođačkog i
veleprodajnog skladišta (članak 7.),«.

Točka 5. mije­nja se i glasi:

»5. ako u propisanom roku ne
dostavi carinarnici inventurno sta­nje zaliha sirove nafte i naftnih derivata (članak
11. stavak 3.),«.

Točka 6. mije­nja se i glasi:

»6. ako carinarnici u
propisanom roku ne dostavi kopije carinskih deklaracija (članak 13.),«.

Točka 9. mije­nja se i glasi:

»9. ako skine plombu bez
prisutnosti ovlaštenog službenika Carinske uprave (članak 14. stavak 4.),«.

Članak 15.

U članku 22. iza stavka 1. dodaje se novi stavak 2. koji glasi:

»(2) Za prekršaj iz stavka 1. ovoga članka kaznit će se i odgovorna
osoba u pravnoj osobi novčanom kaznom od 2.000,00 do 100.000,00 kuna.«

Dosadaš­nji stavak 2. postaje stavak 3.

Članak 16.

Članak 23. mije­nja se i glasi:

»(1) Glede žalbenog postupka, obnove postupka zastare, obračunava­nja, naplate
i povrata poreza te vođe­nje prekršajnog postupka, primje­njuju se odredbe Opće­ga
poreznog zakona.

(2) Iznimno od odredbe stavka 1. ovoga članka, u postupku naknadnog obračuna
posebnog poreza na naftne derivate postupa se prema odredbama Carinskoga
zakona.«

Članak 17.

Iznimno mjesečno izvješće za prosinac 2001. godine i godiš­nje izvješće
za 2001. godinu podnosi se nadležnoj ispostavi Porezne uprave.

Članak 18.

Ovaj Zakon stupa na snagu osmoga dana od dana objave u »Narodnim
novinama«, a primje­njuje se od 1. siječ­nja 2002.

Klasa: 410-19/01-01/05
Zagreb, 28. studenoga 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 107/2001-1766